Sign in / Join .st0{fill:#34437F;} .st1{fill:#878787;} Sunday, October 31, 2021 ikteb hawn… Fittex Rebħa minima għal Balzan Minn talk.mt October 31, 2021 Ritratt: Dominic Borg talk.mt Balzan .........… 1 Gudja United … 0 Paul Zammit kellu bidu po­żittiv bħala coach ta' Balzan hekk kif dawn kisbu rebħa minima fuq Gudja United. Għalihom din kienet it-tieni rebħa konsekuttiva wara r-rebħa fuq Gżira United il-ġimgħa li għaddiet. Bla dubju, kien mistenni aktar minnhom f'din il-logħba meta tqis li lagħbu għal 80 minuta b'vantaġġ numeriku wara li Gudja kellhom player imkeċċi. Fil-fatt minkejja dan, Gudja taw sfida denja lill-avversarji tagħhom għalkemm ftit li xejn resqu lejn il-lasti. Il-logħba malajr saret diffiċli għat-team ta' Gudja hekk kif wara biss għaxar minuti spiċċaw jilagħbu b'għaxar players minħabba t-tkeċċija tal-captain Hubert Vella li żamm il-ballun b'idu biex iwaqqaf lil Alex da Paixao Alves li kien dieħel tajjeb waħdu wara ballun fit-tul mill-goalkeeper Jake Galea. Fil-fatt fit-18-il minuta Balzan fetħu l-iskor meta Bojan Kaljevic avvanza tajjeb qabel għadda lejn Alex da Paixao li kompla l-ballun lejn MILOS MIJIC li b'xutt fil-baxx minn tarf il-kaxxa għe­leb lil Glenn Zammit Gudja rrispondew fl-34 minuta bi free­­-kick ta' Aidan Friggieri mix-xellug li għadda ftit għoli mil-lasti difiżi minn Jake Galea u minuta wara, l-istess Friggieri reġa' falla bi ftit b'xutt minn barra l-kaxxa wara li rċieva mingħand Mensah. Minuta mill-ftuħ tat-tieni taqsima, Milos Mijic, kellu xutt fil-baxx milqugħ u erba' minuti wara Ljubomirac niż­żel il-ballun lejn Kaljevic iżda Zammit imblokka tajjeb. Fit-63 minuta, is-sostitut Aleksa Andrejic tilef okkażjoni tajba meta tefa barra mill-viċin wara cross ta' Zlatkovic. Tmien minuti wara, Ljubo­mirac daħal tajjeb fil-kaxxa u għadda l-ballun lejn Andrejic iżda l-goalkeeper ta' Gudja mblokka f' corner. Minuta mit-tmiem, is-sostitut Suleiman Jalu seta' għamilhom tnejn għal Balzan meta mill-viċin ra lil Zammit jimblokkalu l-ballun. REFEREES: James Muscat, Mark Ciantar RABA' UFF: Alex Johnson SKORER: M. Mijic 18 (B) AMMONIT: G. Camilleri (B) TKEĊĊA: H. Vella 10 (GU) PLAYER TAL-LOGĦBA: Milos Mijic (Balzan) Artiklu preċedenti Libes ta' Joker, ta n-nar ferrovija u nxteħet sieq fuq sieq ipejjep Artiklu li jmiss AĦBAR FALZA DWAR ID-DATA TAL-ELEZZJONI